

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**Τετάρτη 19/03/25**

**……………………..**

**16:00**  |   **Ο Κόσμος των Σπορ**  Κατάλληλο για άτομα άνω των 8 ετών

Η καθημερινή 45λεπτη αθλητική εκπομπή της ΕΡΤ3 με την επικαιρότητα της ημέρας και τις εξελίξεις σε όλα τα σπορ, στην Ελλάδα και το εξωτερικό.   
Με ρεπορτάζ, ζωντανές συνδέσεις και συνεντεύξεις με τους πρωταγωνιστές των γηπέδων.   
Παρουσίαση: Πάνος Μπλέτσος, Τάσος Σταμπουλής  
Αρχισυνταξία: Άκης Ιωακείμογλου, Θόδωρος Χατζηπαντελής, Ευγενία Γήτα.  
Σκηνοθεσία: Σταύρος Νταής

**17:00**  |   **Sports Doc  (E)**

**17:30**  |   **ΕΠΣΜ Τελικός Κυπέλλου Ποδοσφαίρου: Απόλλωνας Καλαμαριάς - Ηρακλής Θερμαϊκού  (Z)**   
**Έτος παραγωγής:** 2025

Ο 54ος Τελικός Κυπέλλου Ποδοσφαίρου της Ένωσης Ποδοσφαιρικών Σωματείων Μακεδονίας είναι στην ΕΡΤ. Η ιστορική ομάδα του Απόλλωνα Καλαμαριάς θα αναμετρηθεί με τον φιλόδοξο Ηρακλή Θερμαϊκού που μετράει μόλις 5 χρόνια διαδρομής στα τοπικά πρωταθλήματα. Το γήπεδο της Τούμπας φιλοξενεί τους δύο διεκδικητές του τροπαίου και η ΕΡΤ3 μεταδίδει λεπτό προς λεπτό τον αγώνα και την απονομή.

**19:30**  |   **Sports Doc  (E)**

**20:00**  |   **Ειδήσεις από την Περιφέρεια**

**20:45**  |   **Ο Καιρός στην ΕΡΤ3**   
Το νέο δελτίο καιρού της ΕΡΤ3 έρχεται ανανεωμένο, με νέο πρόσωπο και περιεχόμενο. Με έμφαση στον καιρό της περιφέρειας, αφουγκραζόμενοι τις ανάγκες των ανθρώπων που ζουν και δραστηριοποιούνται στην ύπαιθρο, δίνουμε στον καιρό την λεπτομέρεια και την εγκυρότητα που του αξίζει.

Παρουσίαση: Χρυσόστομος Παρανός

**21:00**  |   **101 Γεγονότα που Άλλαξαν τον 20ο Αιώνα  (E)**  Κατάλληλο για άτομα άνω των 8 ετών   
*(101 Events That Changed the 20th Century)*   
  
**Έτος παραγωγής:** 2017

**Επεισόδιο 7**

Από τους αδελφούς Ράιτ, που πραγματοποίησαν την πρώτη πτήση έως μία χώρα που εκτόξευσε τον δορυφόρο Σπούτνικ στο διάστημα για πρώτη φορά, ο 20ός αιώνας έδειξε τη γρήγορη εξέλιξη της ανθρωπότητας στα τεχνολογικά κατορθώματα. Το Επεισόδιο 7 μετρά αντίστροφα γεγονότα από το 23 ως το 11, που περιλαμβάνουν έναν νέο εμβολιασμό για την επιδημία της πολιομυελίτιδας, ένα άλμα στα ανθρώπινα δικαιώματα με μια νέα Διακήρυξη και την εισβολή στην Πολωνία, που ξεκίνησε έναν παγκόσμιο πόλεμο.

**[μετάδοση αγώνα ποδοσφαίρου στις 17:30. Το Δελτίο Ειδήσεων και ο Καιρός αλλάζουν ώρα μετάδοσης]**

**……………………………**

**Παρασκευή 21/03/25**

**………………………………**

**19:15**  |   **Ειδήσεις από την Περιφέρεια**   
  
**Έτος παραγωγής:** 2024

**20:00**  |   **#START (ΝΕΟ ΕΠΕΙΣΟΔΙΟ)**  Κατάλληλο για άτομα άνω των 8 ετών   
  
**Έτος παραγωγής:** 2024

Η δημοσιογράφος και παρουσιάστρια Λένα Αρώνη παρουσιάζει τη νέα τηλεοπτική σεζόν το #STΑRT, μία ολοκαίνουργια πολιτιστική εκπομπή που φέρνει στο προσκήνιο τις σημαντικότερες προσωπικότητες που με το έργο τους έχουν επηρεάσει και διαμορφώσει την ιστορία του σύγχρονου Πολιτισμού.  
  
Με μια δυναμική και υψηλής αισθητικής προσέγγιση, η εκπομπή φιλοδοξεί να καταγράψει την πορεία και το έργο σπουδαίων δημιουργών από όλο το φάσμα των Τεχνών και των Γραμμάτων - από το Θέατρο και τη Μουσική έως τα Εικαστικά, τη Λογοτεχνία και την Επιστήμη - εστιάζοντας στις στιγμές που τους καθόρισαν, στις προκλήσεις που αντιμετώπισαν και στις επιτυχίες που τους ανέδειξαν.  
  
Σε μια εποχή που το κοινό αναζητά αληθινές και ουσιαστικές συναντήσεις, η Λένα Αρώνη με αμεσότητα και ζεστασιά εξερευνά τη ζωή, την καριέρα και την πορεία κορυφαίων δημιουργών, καταγράφοντας την προσωπική και καλλιτεχνική διαδρομή τους. Πάντα με την εγκυρότητα και τη συνέπεια που τη χαρακτηρίζει.  
  
Το #STΑRT αναζητά την ουσία και την αλήθεια των ιστοριών πίσω από τα πρόσωπα που έχουν αφήσει το αποτύπωμά τους στον σύγχρονο Πολιτισμό, ενώ επιδιώκει να ξανασυστήσει στο κοινό ευρέως αναγνωρίσιμους ανθρώπους των Τεχνών, με τους οποίους έχει συνδεθεί το τηλεοπτικό κοινό, εστιάζοντας στις πιο ενδόμυχες πτυχές της συνολικής τους προσπάθειας.  
  
Κάθε “συνάντηση” θα συνοδεύεται από αρχειακό υλικό, καθώς και από πρωτογενή βίντεο που θα γυρίζονται ειδικά για τις ανάγκες του #STΑRT και θα περιέχουν πλάνα από πρόβες παραστάσεων, λεπτομέρειες από καμβάδες και εργαστήρια ανθρώπων των Εικαστικών, χειρόγραφα, γραφεία και βιβλιοθήκες ανθρώπων των Γραμμάτων, αλλά και δηλώσεις των στενών συνεργατών τους.

Στόχος του #STΑRT και της Λένας Αρώνη; Να φέρουν στο προσκήνιο τις ιστορίες και το έργο των πιο σημαντικών προσωπικοτήτων των Τεχνών και του Πολιτισμού, μέσα από μια σύγχρονη και ευαίσθητη ματιά.

**Μπέττυ Αρβανίτη**

Αυτή την εβδομάδα, η Λένα Αρώνη υποδέχεται την σπουδαία ηθοποιό Μπέττυ Αρβανίτη στην εκπομπή #Start.  
  
Σε μια αποκαλυπτική συνέντευξη, η Μπέττυ Αρβανίτη μιλά για την πολυετή πορεία της στο ελληνικό θέατρο και κινηματογράφο, τις καλλιτεχνικές της αναζητήσεις και τη μοναδική της συμβολή στο πολιτιστικό τοπίο της χώρας μας.  
  
Από τις πρώτες της εμφανίσεις στον κινηματογράφο την δεκαετία του ’60, μέχρι την ίδρυση της θεατρικής εταιρείας «Πράξη» το 1987 και την καθιέρωσή της στο “Θέατρο της Οδού Κεφαλληνίας”, η καριέρα της αποτελεί παράδειγμα αφοσίωσης και καλλιτεχνικής ευθύνης.  
  
Η Λένα Αρώνη αναδεικνύει τις στιγμές-σταθμούς της πορείας της, τις συνεργασίες της με κορυφαίους δημιουργούς και σκηνοθέτες και την αγάπη της για το θέατρο που παραμένει ζωντανή μέχρι σήμερα.  
  
Μια συνάντηση γεμάτη συναίσθημα, έμπνευση και αποκαλύψεις, που φωτίζει τις πτυχές της προσωπικότητας και του έργου της Μπέττυς Αρβανίτη, μιας από τις σημαντικότερες καλλιτέχνιδες του ελληνικού θεάτρου.

Παρουσίαση: Λένα Αρώνη  
Παρουσίαση-Αρχισυνταξία:Λένα Αρώνη  
  
Σκηνοθεσία: Μανώλης Παπανικήτας  
Δ/νση Παράγωγης: Άρης Παναγιωτίδης  
Β. Σκηνοθέτη: Μάριος Πολυζωγόπουλος  
Δημοσιογραφική Ομάδα: Δήμητρα Δαρδα, Γεωργία Οικονόμου

**21:00**  |   **Μάρτιν Λούθερ Κινγκ  (E)**  Κατάλληλο για άτομα άνω των 12 ετών   
*(Martin Luther King)*   
  
**Έτος παραγωγής:** 2022

Ωριαίο ντοκιμαντέρ παραγωγής HΠΑ/ Γαλλίας 2022  
  
Χρειάστηκαν δέκα χρόνια με μεγάλες ειρηνικές πορείες και αμέτρητους κινδύνους, μαζί με πολλές καταδίκες σε φυλάκιση και ξυλοδαρμούς, ώστε ο Πρόεδρος των Ηνωμένων Πολιτειών, Λίντον Τζόνσον, κι έπειτα το Κογκρέσο, να καταργήσουν τον φυλετικό διαχωρισμό, ψηφίζοντας, πρώτα, τον Νόμο περί Πολιτικών Δικαιωμάτων και μετά καταχυρώνοντας το δικαίωμα ψήφου για όλους.  
  
Μια ιστορική επανάσταση. Ή, τουλάχιστον, έτσι φαινόταν…  
  
Όλος ο κόσμος, όπως και ο Μάρτιν Λούθερ Κινγκ, σύντομα συνειδητοποίησαν ότι η πραγματικότητα ήταν διαφορετική. Αν και η φυλετική δικαιοσύνη φαινόταν να έχει εξελιχθεί – στα χαρτιά τουλάχιστον - η ανισότητες παρέμεναν εμφανείς. Οι άθλιες συνθήκες στέγασης , η ανεργία και άλλες κοινωνικο-οικονομικές δυσκολίες συνέχισαν να μαστίζουν τις εργατικές γειτονιές της χώρας και κυρίως τα γκέτο. Ο Μάρτιν Λούθερ Κινγκ κατάλαβε ότι, χωρίς κοινωνική δικαιοσύνη, δεν θα υπάρξει ποτέ ισότητα. Έτσι, ξεκίνησε τον νέο του αγώνα.

**22:00**  |   **Ο Βίαιος Άντρας Μου (Α' ΤΗΛΕΟΠΤΙΚΗ ΜΕΤΑΔΟΣΗ)**  Κατάλληλο για άτομα άνω των 12 ετών   
*(Domestic Crimes)*   
  
**Έτος παραγωγής:** 2020

Σειρά ντοκιμαντέρ 2 ωριαίων επεισοδίων, συμπαραγωγής 909 Productions/ RMC Productions, 2020.  
Όπως εκατοντάδες γυναίκες κάθε χρόνο, η Ζουλί Ντουίμπ και η Μαρίν Ντουπουί έχουν υποστεί ενδοοικογενειακή βία. Αυτή η σειρά ντοκιμαντέρ είναι αφιερωμένη στη μνήμη όσων γυναικών έχουν πέσει θύματα γυναικοκτονίας.

**Επεισόδιο 2: Μαρίν Ντουπουί- Θανάσιμη Αγάπη**

Στις 18 Αυγούστου 2014, η Μαρίν Ντουπουί, 28 ετών, δολοφονείται βίαια με 18 μαχαιριές, εκ των οποίων οι τρεις θανάσιμες, μπροστά στα έκπληκτα μάτια των γειτόνων της, στο Σεν-Λοράν-ντε-λα-Καμπρερίς της Οντέ. Ο δολοφόνος είναι ο σύντροφός της, ο Μικαέλ Βαλαρσέ, 32 ετών, με τον οποίο έχει ερωτική σχέση τα τελευταία οκτώ χρόνια. Μια σχέση γεμάτη με καβγάδες, παρεξηγήσεις και ζήλιες που θα οδηγήσουν σταδιακά τη νεαρή γυναίκα να θέλει να απομακρυνθεί από αυτόν τον καταπιεστικό και αλκοολικό άνδρα.

Σκηνοθεσία: Nebila Zaknoun/ David Cloarec

**………………………………**

**[Νέο επεισόδιο για την εκπομπή #START. Το επεισόδιο θα μεταδοθεί και το Σάββατο 22/3 στις 23:45.**

**Μετάδοση ξένου ντοκιμαντέρ στις 21:00.]**